《客寄写兴》
宋代·董嗣杲

平生负奇崛，语出见肝膈。
栖栖离故巢，乃作富池客。
僧廊搘瘦竹，苦吟自相索。
不恨春雨横，但恨春怀窄。
百花艳阳吐，枝叶未鲜泽。
芳草极茸茸，迷尽旧辙迹。
浮云蔽江树，急浪涉津石。
掩窗引绿樽，暖此身寒瘠。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。